Jeg gik i banken for, at snakke huskøb.
Egentlig følte jeg mig velovervejet og forberedt. Formålet var egentlig, at finde ud af hvad jeg kunne købe bolig for. Jeg var lidt træt af, at smide over 6000 i lejebolig, når jeg ligeså godt kunne eje. 

Jeg mødtes med en mand, som gennemgik min økonomi med mig. 
På forhånd havde jeg kigget på en bolig, som jeg havde fået presset gevaldigt ned i pris, men som jeg ikke var sådan vildt hooked på. Dog tog vi udgangspunkt i denne, for at regne på det.


Med udgifter osv, vurderede han at den var for dyr - selvom jeg har lidt svært ved at forestille mig, at man overhovedet kan finde noget billigere, medmindre vi snakker kolonihavehus.
Nå men, jeg havde så lige fået oplysninger om en anden bolig, men da den ikke var kommet online endnu, kunne vi ikke regne på den.

Jeg lovede at få en salgsopstilling på den. Jeg fik tilsendt en salgsopstilling, og kunne straks se, at den var langt billigere i forsikring, værdiskat und so weiter - desuden i langt bedre stand. Dog lidt dyrere end den første, men jeg var optimistisk. Jeg lavede et budget på den, og fik frigjort en masse til rådighedsbeløbet. Et rådighedsbeløb bankrådgiveren straks fik slugt. 
Nogle af posterne var sat højt i forhold til, hvad jeg havde foreslået efter korrespondance med ejendomsmægler, og ydermere udgifter der ikke hørte til i budgetudregningen. Derudover var renten på banklånet steget 1%.(8)
Bankrådgiveren havde sat et beløb af til min nuværende bopæl, som jeg kun lejer og derved ikke har udgifter til ved opsigelse. Dette beløb var ikke højt, men jeg føler ikke, at jeg er blevet taget seriøst. Og JA! Det blev sat ind i et fremtidigt budget. Ydermere havde han sat en egenbetaling til 10% i stedet for 5. HVORFOR skal jeg i HANS budget betale til en bolig, jeg ikke skal have - og hvorfor bliver jeg bedt om at have 5% selv, når han sætter beløbet til 10%?

Jeg måtte se mig afvist igen. 

Jeg tog kontakt til min anden bank, som jeg dog ikke bruger dagligt. Jeg havde en fin korrespondance med min bankrådgiver som var så sød og ringe og sige, at huset jeg kiggede på var eget af RD, og de annoncerede med gældsovertagelse og 100% finansiering. Hvilket ville blive billigere for mig. Virkelig sødt. Også selvom jeg økonomisk set var godkendt til købet hos banken. Det er kun huset der mangler vurdering og godkendelse. 

Jeg tog kontakt med ejendomsmægleren som kontaktede RD. Vi ventede længe på svar. Pludselig ringer min bankrådgiver fra DB, og da jeg er på job, har jeg ikke tid til samtale. Jeg undrer mig ærlig talt, men det er vel så ham der har siddet med forespørgselen.
Han sender et nyt budget til mig, gået ud fra et 100% lån i RD. 

OG SÅ ER DET HER, AT JEG BLIVER SÅ PISSE SUR PÅ SÅDAN EN ABE.

I det nye budget havde han lavet om på stort set alt! Alle poster var stort set hævet. Forsikring, ejendomsværdiskat, renovering, alt. Også selvom han har de tal fra salgsopstillingen. Ydermere havde han indført 15.000 til en varmepost, som ikke eksisterer, da huset kører på ispind, og derfor skal ind over elposten. Elposten havde han dog sænket fra 12.000 i tidligere budget (som jeg mente var et højt tal) til 6000, men hvor den før hed 12.000 i strøm før, hed den pludselig 21.000 i strøm OG varme i det nye budget - selvom huset IKKE har en varmeudgift, og kører økonomisk på ispind samt solpaneler.

Så selvom mit lån som 100% RD lån faldt næsten 6000,- årligt (hvilket jeg kan regne ud burde give mere i rådighed) - så faldt mit rådighedsbeløb over 300kr om måneden. 

Jeg føler mig SÅ latterliggjort! 

Ydermere så følte jeg mig personlig angrebet til mødet. Især min alder (25) var i fokus. Altså jeg var jo i en flyvsk alder. Og hvad nu hvis, og jeg kunne jo ændre mening, og hvad når jeg fik en kæreste.
Jeg måtte pænt forklare ham, at jeg er i et fast forhold - og at jeg har diskuteret situationen med ham. Og så kommer spørgsmålet:"Du kunne ikke tænke dig, at købe noget med ham?"
Jamen tror du så ikke, at jeg havde taget ham med?

"Hvor gammel er han" "Hvad arbejder han med" bla bla.

Jeg har aldrig skyldt en krone, IKKE ÉN! Jeg er i fast arbejde, og har ingen større udgiftspost, men en halv mill - det kan jeg ikke låne i DB. 

Jeg kiggede jo på 'vedligeholdelsestunge' ejendomme, selvom den bolig jeg har fundet har en god energirapport, en god skal og minimalt renoveringsarbejde, som man sagtens kan selv. Men ak nej. Hos DB, skal man ikke være ung, og man skal mindst have direktør stilling for ikke, at blive gjort til grin. 

Jeg rykker snarest min lønkonto over i anden bank, og så er DB fortid. 
Jeg er så skuffet over sådan en inkompetent behandling. Bare fordi man ikke er 40 og tjener en million.